Žermanický lom

Žermanický lom je takmer dvojhektárový bývalý lom založený v telese těšinitu (sopečná hornina podobná čadiču). Nachádza sa severne od Žermanickej priehrady, pri jej stavbe v 50. rokoch 20. storočia boli použité materiály z lomu. Lokalita spadá do celku Podbeskydská pahorkatina, podcelku Těšínská pahorkatina, okrsku Hornotěrlická pahorkatina. Na jeho dne druhotne vznikol mokradný ekosystém s rozsiahlou vodnou plochou s mnohými druhmi rastlín a živočíchov, z ktorých niektoré sú kriticky ohrozené alebo blízko k vyhynutiu. Ekosystém sa skladá z otvorených vodných plôch a výhrevnej steny lomu orientovanej k juhu. Od roku 1992 je prírodnou pamiatkou. Rastlinnú ríšu zastupuje napr. vŕba rakytová, vŕba purpurová, kriticky ohrozená prasličkovka pestrá, ostrica šupinatoplodá, páperník úzkolistý či kruštík močiarny. Faunu reprezentuje napr. významná populácia mloka hrebenatého či 19 druhov vážok. Najcennejší z nich je stála populácia vážky tmavej. Z vtákov sa tu vyskytuje napr. žlna zelená, penica slávikovitá, ľabtuška lúčna či bocian biely. Negatívny vplyv na ohrozené druhy má sukcesia drevín a tiež blízky rekreačný areál Žermanickej priehrady. Galéria Iné projekty Commons ponúka multimediálne súbory na tému Žermanický lom Externé odkazy Informácia o pamiatke na servere Moravskosliezského kraja Archivované 2009-05-26 na Wayback Machine Informácie o pamiatke na serveri BioLib.cz Informácie o pamiatke na serveri Hrady.cz Archivované 2014-03-05 na Wayback Machine Zdroj Tento článok je čiastočný alebo úplný preklad článku Žermanický lom na českej Wikipédii.